Covid-19-entstof: SA glo wéér agter met betaling van deposito | Maroela Media
Suid-Afrika het glo wéér die sperdatum vir die betaling van 'n deposito om entstowwe deur middel van die Covax-entstofprogram te bekom, misgeloop.
Covax is 'n inisiatief van die Wêreldgesondheidsorganisasie (WGO) om die Covid-19-entstof regverdig aan alle lande te verkoop en daarheen te versprei. Die sperdatum vir die betaling van die tweede deposito was Dinsdag.
Tandi Nzimande, uitvoerende hoof van die regering se Solidarity Fund, sê Suid-Afrika se tweede deposito sal oor die volgende paar dae betaal word.
Die Solidarity Fund het hom verlede week daartoe verbind om R327 miljoen aan die regering te skenk sodat Suid-Afrika se plek in die Covax-program verseker kan word. Dié skenking is geoormerk om 15% van die algehele koste te dek om entstowwe vir 10% van die bevolking te bekom.
Geordin Hill-Lewis, die DA se woordvoerder oor finansies, sê die versekering van entstowwe behoort in dié stadium die regering se grootste prioriteit te wees.
Hill-Lewis wys daarop dat die DA vroeër vandeesweek vir Tito Mboweni in die parlement gepols het nadat die regering die eerste deposito op 9 Oktober misgeloop het. Dié deposito het ongeveer R500 miljoen beloop.
Mboweni het glo kwaad geword en daarop aangedring dat die opposisieparty nie oor die korrekte feite beskik nie, die regering nié die aanvanklike sperdatum misgeloop het nie, en dat die party lede van die publiek mislei.
"Dit is minder as twee weke later en dit blyk dat die teenoorgestelde waar is," sê Hill Lewis nou. "Dit lyk nou of dit die minister was wat die parlement en die land mislei het."
Die DA doen dus 'n beroep op die regering om meer bekend te maak oor wanneer hy die tweede deposito gaan betaal en wanneer die regering waarborg sal kan gee dat die uitstaande bedrag ook vereffen gaan word.
Die regering sal na raming eindelik altesaam R2,2 miljard moet betaal om genoeg entstowwe vir 10% van die bevolking te verseker.
Suid-Afrika het teen Donderdagaand altesaam 892 813 bevestigde Covid-19-gevalle gehad. Die land se dodetal staan op 24 011.
Die regering het nie meer geld nie. Alles opgebruik
Nee Nee hulle het die geld maar seeker vir eie gewin gebruik maak my worde vandag dis al wat hulle kan doen is (geld in hulle eie sak tesit is mos kersfees kids moet mooi geskenke kry
Ag, los maar die entstof. Ons het sover reggekom, dankie.
Hulle gaan die geldjies in cash aflaai met n nuwe SAL FLIEGTUIG! Een wat met PrePaid Esjom elektrisiteit werk. Sien die kaders is so gewoond aan om te lieg en weg te kom met dit hulle dink die HELE wereld operate so.